पुलिसनि नोजोराव मस्थ वान्टेड  साथाम हेकारफोरा आथिखालाव गलाघात पुलिसनि आखायाव। हजाइ जमुनामुकनि साथाम मस्थ वान्टेड हेकारफोर फारियै सहिद आहमेद लस्कर, नरुल आहमेद बरभुया आरो मतीबुल रहमानखौ गलाघात पुलिसआ गुवाहाटीनिफ्राय हमनो हायो। थांनाय माखासे समनिफ्रायनो बसोरो गोबां  नंखाय आरो सिखावयै रां लुथिबाय थादोंमोन। बे बायदिनो थांनाय 29 मे खालिबो गलाघात जिल्लानि खुमतायनिफ्राय सासे फरायसालिमानि गोरायुंनि बेंक एकाउन्ट निफ्राय 13 लाख रां खौसल आरो बुद्दिजों लुथिना लांदोंमोन। आरो दुखुथिया सुबुंआ पुलिसनो  FIR होनायाव साथाम लम्फद हेकारफोरा पुलिसजों हमजायो। मख’नो गोनांदि साथाम दुथां हेकारफोरनिफ्राय पुलिसआ गंसे गारि, गं 7 मबाइल फन, गां 52 पास बुक, 57 देबिद कार्ड, गं 5 नंखाय सिम कार्ड, गंसे लेपटप, आरो गोबां गोनां गोनां फोरमान बिलाइ हमनो हायो। गलाघाताव जिल्लानि उफ्रा पुलिस बिबानगिरि माधुरज्य बरुवाआ मिथिहोनाय बायदिब्ला बिसोर साथामजों लोगोसे साब्रै साबा दुथांफोरा लोब्बा दङ। बेराफार्सेथिं बेंकनि सानैसो सुबुंफोरा सिखावफोरखौ मदत खालामदों होन्ना बुंबावयो।